joelniklaus/EU_Wikipedias huggingface dataset:
Eragon (kniha)

Eragon je prvou časťou tetralógie Odkaz Dračích jazdcov. Autor Christopher Paolini ho začal písať, keď mal iba 15 rokov. Knihu vydal v roku 2001 s pomocou rodičov, no čoskoro si ju všimlo americké vydavateľstvo Random House a o dva roky ju vydalo. Kniha sa stala svetovým bestsellerom a dočkala sa aj svojho filmového spracovania, ktoré však nemalo veľký úspech, pretože sa dosť líši od deja z knihy.

Príbeh 

Eragon je 15-ročný chlapec, ktorý žije so svojim strýkom Gerom a bratrancom Roranom v malej dedinke zvanej Carvahall na úpätí Dračích hôr. Eragon svojho otca nepozná a jeho matka, Selena, hneď po narodení Eragona zmizla. 
Eragon chodieva loviť do Dračích hôr a pri jednom love nečakane objaví modrý kameň. Myslí si, že má veľkú hodnotu a snaží sa ho predať, ale nepodarí sa mu to, tak si ho vezme domov. Raz v noci začne kameň praskať a vyliahne sa z neho dračica, ktorá neskôr dostane meno Zafira. Keď sa jej Eragon dotkne, na ruke sa mu objaví strieborná značka- gedwey ignasia- znak dračích jazdcov. Eragon dračicu tajne vychováva a bojí sa, lebo vie, že Galbatorix, vládca Alagaëzie, dal každého Dračieho jazdca, ktorý mu neprisahal vernosť, zabiť.

Po určitom čase naozaj prídu do Carvahallu dvaja cudzinci. Zafira sa zľakne a unesie Eragona do Dračích hôr. Keď sa vrátia, nájdu Eragonov domov zničený a jeho strýka ťažko zraneného. Gero nakoniec zomrie a Eragon sa rozhodne pomstiť ho. Na pomoc mu príde Brom, jeden z obyvateľov Carvahallu, ktorý bol kedysi tiež dračím jazdcom. Eragonovi daruje meč Zar'rok a popri ceste ho učí starodávny jazyk, ktorý je potrebný na čarovanie.

Počas cesty ich prepadnú Galbatorixovi ra'zakovia a Broma prebodnú.Pri Dras-Leone nasledujúcu noc Brom zomiera. Eragonovi pomôže neznámy mladík Murtagh, s ktorým sa spriatelí. Spoločne zachránia elfku menom Arya a nájdu vzbúrencov proti kráľovstvu, tzv. Vardenov. Eragon im pomôže premôcť nebezpečného nepriateľa a Galbatorixovho blízkeho služobníka Durzu. Predtým, ako ho Eragon zabije, mu Durza zmrzačí chrbát. Po boji Eragon upadne do bezvedomia. V sne sa mu prihovorí „Zdravý mrzák“, ktorý mu pomôže prekonať bolesť a poradí mu, aby išiel do Ellesméry, mesta elfov. Keď sa preberie, je Eragon rozhodnutý putovať za elfmi.

Pokračovaním knihy Eragon sú (po poradí) knihy Eldest, Brisingr a Inheritance (dedičstvo).

Externé odkazy 
 Oficiálna stránka edície
 Článok o vydaní poslednej časti série - knihy Inheritance

Odkaz Dračích jazdcov
Knihy z 2002
Romány USA
Sfilmované knihy
Larisa Iosifovna Bogorazová

Larisa Iosifovna Bogorazová (), tiež Larisa Iosifovna Bogorazová-Bruchmanová (; * 8. august 1929, Charkov, Ukrajina – † 6. apríl 2004, Moskva, Rusko) bola ruská disidentka, publicistka a obhajkyňa ľudských práv. Vyštudovaná filologička a doktorka filozofie.

Životopis 
V roku 1950 vyštudovala filológiu na Charkovskej univerzite. Do roku 1961 pôsobila ako učiteľka ruštiny na rôznych školách v Kalužskej oblasti a v Moskve. V rokoch 1961 – 1964 postgraduálne študovala matematickú a štruktúrnu lingvistiku ruského jazyka v Ústave ruského jazyka Akadémie vied ZSSR. V rokoch 1964 – 1965 prednášala všeobecnú lingvistiku na filologickej fakulte Novosibirskej univerzity. V roku 1965 obhájila svoju kandidátsku dizertačnú prácu. 

Po zatknutí svojho prvého manžela spisovateľa Julija Danieľa a spisovateľa Andreja Siňavského sa začala zapájať do aktivít novovznikajúceho disidentského hnutia. Stala sa obhajkyňou politických väzňov, informovala o nich verejnosť v Sovietskom zväze i v zahraničí a vláde písala otvorené listy, v ktorých žiadala spravodlivosť a ich prepustenie.

25. augusta 1968 sa zúčastnila osemčlennej manifestácie na Červenom námestí v Moskve na protest proti vpádu vojsk Varšavskej zmluvy do Česko-Slovenska. Tento čin sa pre zúčastnených, ako aj pre sovietsku spoločnosť, stal osudovým. Nie však pre stiahnutie vojsk, ale pre zmenu vo vzťahoch spoločnosti k sovietskej moci. Larisa Bogoraz bola spolu s ostatnými za tento čin odsúdená do vyhnanstva na 4 roky do Irkutskej oblasti.  

Na súde v októbri 1968 Bogorazová povedala, že by bola radšej ostala doma a pridala svoj anonymný hlas k veľkým a známym protestujúcim osobnostiam, „ale tu nebolo nikoho“.

V 80. rokoch sa zaslúžila o obnovenie iniciatívy monitorujúcej dodržiavanie ľudských práv - Moskovskej helsinskej skupiny.

Zdroj 

Sovietski politickí väzni
Ruskí aktivisti
Osobnosti z Charkova
Ruskí jazykovedci
Ruskí publicisti
Igor Rataj

Igor Rataj (* 3. november 1973, Poprad, ČSSR, dnes Slovensko) je slovenský hokejový útočník.

Klubový hokej 
Igor Rataj je odchovancom popradského hokeja, v klube odohral 6 sezón, postupne sa zaradil medzi najproduktívnejších útočníkov súťaže. Od sezóny 1998/99 hrával v Slovane Bratislava, v druhom roku pôsobenia pomohol vybojoval majstrovský titul. Pred ročníkom 2001/02 ho angažoval ruský superligový klub Amur Chabarovsk, v ňom odohral len 12 zápasov a vrátil sa do Slovana, kde získal druhý titul, ktorý v ďalšom roku obhájil. Pred sezónou 2003/04 prestúpil do klubu Bílí Tygři Liberec v českej extralige, sezónu dohral v Znojme. Nasledujúce dva roky pôsobil znovu v Liberci. Ročník 2006/07 začal v HC Plzeň, po desiatich zápasoch prestúpil do Slavie Praha. Hráčom tohto klubu bol aj v ďalšej sezóne, klub sa stal majstrom extraligy, keď vo finále zdolal HC Karlovy Vary. Pred ďalším ročníkom 2008/09 sa avizoval jeho návrat do Slovana, napokon podpísal trojročný kontrakt s HC Košice. Už po štrnástich zápasoch s ním vedenie predčasne ukončilo zmluvu. Následne sa dohodol s materským klubom HK Aquacity ŠKP Poprad na pôsobení do konca sezóny.

Majstrovské tituly 
 1999/00 - HC Slovan Bratislava
 2001/02 - HC Slovan Bratislava
 2002/03 - HC Slovan Bratislava
 2007/08 - HC Slavia Praha

Klubová štatistika

Reprezentácia 
V slovenskej reprezentácii odohral 42 zápasov, strelil 8 gólov.

(štatistické údaje v článku sú z 21. októbra 2008)

Referencie

Iné projekty

Externé odkazy 
 
 
 profil Igora Rataja na oficiálnej stránke HK Tatravagónka Poprad

Narodenia v 1973
Slovenskí hokejisti
Osobnosti z Popradu
Ľubomír Sekeráš

Ľubomír Sekeráš (* 18. november 1968, Trenčín) je slovenský hokejový obranca, bývalý dlhoročný reprezentant, známy tvrdou strelou od modrej čiary.

Klubový hokej 
S hokejom začínal v Dukle Trenčín. V tomto klube odohral niekoľko úspešných sezón, neskôr pôsobil päť rokov v českom za HC Oceláři Třinec. Po úspešných MS 2000 ho draftovala ako 32-ročného  Minnesota Wild v 8. kole z 232. miesta. Stal sa najstarším slovenským nováčikom v histórii súťaže. V mužstve odohral tri sezóny, v poslednej sa s klubom prebojoval až do semifinále play-off. Pred ďalším rokom uzavrel kontrakt s ruským superligovým mužstvom Lokomotiv Jaroslavľ, po 15 zápasoch prestúpil do Södertälje SK, v závere sezóny ho angažoval ďalší klub NHL Dallas Stars.

Sezónu 2005/06 začal Dukle Trenčín, no už v jej úvode prestúpil do klubu Malmö Redhawks v druhej švédskej lige Allsvenskan, kde hral aj ďalší slovenský hokejista Róbert Tomík, klubu pomohli k postupu do Elitserien. Ďalší ročník začali obaja v českom Zlíne, v polovici októbra opätovne posilnili Malmö. Pred ročníkom 2007/08 sa Sekeráš po siedmich rokoch vrátil do Třinca, podpísal ročný kontrakt s opciou na ďalší. Od sezóny 2009/10 pôsobil dve sezóny v Dukle Trenčín. PO trojročnej prestávke ešte odohral v sezóne 2013/14 štyri zápasy za HK Dubnica. Nosil dres číslo 77.

Štatistiky

Reprezentácia 

Ľubomír Sekeráš patrí k hráčom s najvyšším počtom štartov za slovenskú reprezentáciu, odohral 152 zápasov, v ktorých strelil 29 gólov. Za česko-slovenskú reprezentáciu odohral 16 zápasov a strelil 1 gól. Prispel k premiérovému medailovému úspechu pre Slovensko (striebro) na MS 2000 v Petrohrade (hral aj s otrasom mozgu po tvrdom zákroku kanadského útočníka Bertuzziho). Reprezentoval Slovensko aj na zimných olympijských hrách - 1994 v Lillehammeri (6. miesto) a 1998 v Nagane. Reprezentačnú kariéru ukončil v roku 2003, po tom ako tréner František Hossa odôvodnil jeho nenominovanie na MS 2003 vyhlásením "Ľubo urobil mnoho pre slovenský hokej, ale táto sezóna mu nevyšla". Paradoxom bolo, že Ľubomír Sekeráš by sa majstrovstiev aj tak nemohol zúčastniť, pretože sa s Minnesotou prebojoval do semifinále Stanley Cupu.

Štatistika na významných podujatiach

Rodina 
Ľubomír Sekeráš je ženatý.

Iné aktivity 
Spoluzakladateľ a viceprezident Európskej Univerzitnej Hokejovej Ligy (EUHL). Prepožičal svoje meno na víťaznú trofej - SEKERAS CHAMPIONSHIP TROPHY, ktorej držiteľom sa stáva univerzitné mužstvo Európskej Univerzitnej Hokejovej Ligy.

Referencie

Externé odkazy 
 
 
 Ľubomír Sekeráš na eliteprospects.com

Slovenskí hokejisti
Slovenskí hokejoví obrancovia
Slovenskí olympionici
Hráči Minnesota Wild
Hráči Dallas Stars
Slovenskí hokejisti draftovaní NHL
Hokejisti draftovaní klubom Minnesota Wild
Osobnosti z Trenčína
Účastníci MS v hokeji 1996
Hráči Dukly Trenčín
Hráči HC Třinec
Hráči Lokomotiv Jaroslavľ
Hráči Södertälje SK
Hráči Malmö Redhawks
Hráči HC Zlín
Účastníci MS v hokeji 1994
Účastníci MS v hokeji 1995
Účastníci MS v hokeji 1997
Účastníci MS v hokeji 1999
Účastníci MS v hokeji 2000
Účastníci MS v hokeji 2001
Hráči Nürnberg Ice Tigers
Hráči MHK Dubnica nad Váhom
Didgeridoo

Didgeridoo (čítaj didžeridu) je domorodý dychový hudobný nástroj ktorého vek sa odhaduje na 40 000 rokov, na základe čoho je pokladaný za najstarší svetový hudobný nástroj. Je nástrojom pôvodných obyvateľov Austrálie, kde sa tradične vyrába z eukalyptového dreva. Známy je najmä na severe kontinentu (Arnhem Land).
Základný tón sa vyludzuje vibráciou pier, ktoré dajú do pohybu kmitanie vzduchového stĺpca v jeho dutine. Pre hru na didgeridoo je taktiež charakteristické takzvané cyklické dýchanie, založené na nádychu nosom počas neustáleho hrania, ktoré umožňuje vytvárať nepretržitý tón s charakteristickou rytmikou.

Pomenovanie 
Dnes už všade známy výraz nie je pravdepodobne domorodého charakteru (názov vymysleli s veľkou pravdepodobnosťou Európski turisti), vznikol niekedy v prvej polovici 20. stor. zo slabík, ktoré pripomínajú jeho zvuk. Väčšina pôvodných obyvateľov Austrálie používa pre tento nástroj pomenovanie vo vlastnom jazyku – yidaki, yedaki alebo bambu.

Opis 

Didgeridoo má podobu dutého valca alebo kónu s dĺžkou 1 – , prípadne aj dlhšie. Vyrába sa prevažne z dreva, ale je možné použiť aj iné materiály. Začiatok je opatrený náustkom z včelieho vosku pre pohodlie hráča a možnosť si natvarovať náustok na potrebný tvar.

Pôvodné austrálske nástroje sú vyrobené z dreva rôznych druhov eukalyptu, v ktorom určité druhy termitov vytvorili centrálnu dutinu. Väčšina dostupných nástrojov sa však vyrába z rôznych drevín, okrem tradičného eukalyptu to môže byť javor, jaseň, dub, baza a pod. Známe sú aj nástroje z bambusu, alebo špeciálne výrobky z kože, skla, agáve, juky alebo z plastických hmôt. Najjednoduchšie didgeridoo pre začiatočníkov sa dá vyrobiť z kusu bežne dostupnej inštalatérskej rúrky z PVC, ktorá poslúži ako pomôcka pre pochopenie princípu hry.

Didgeridoo sa svojim tvarom podobá na dychové nástroje pochádzajúce z rôznych krajín. Na Slovensku je to napríklad fujara trombita, rozdiel je však v spôsobe hry.

Výroba 
Drevené didgeridoo môže byť vyrobené rôznymi spôsobmi, podľa toho ako je tvorená jeho dutina:
 tradične – vyhryzením termitmi
 vŕtaním
 dlabaním a následným zlepením dvoch vydlabaných polovičiek
 vypaľovaním
 lepením viacerých prírezov

Referencie

Pozri aj 
 Ondřej Smeykal – český hráč na didgeridoo
 Alphorn
 Erke

Iné projekty

Externé odkazy 
 Slovenská didgeridoo stránka
 Didgeridoo - Tajemství australského domorodého nástroje (cz)

Dychové nástroje
Ján Smolko

Ján Smolko (* 24. január 1965, Poprad) je bývalý slovenský hokejový obranca. Po ukončení aktívnej kariéry pôsobí ako tréner nemeckého mužstva ESC Dorfen.

Reprezentácia 
V slovenskej reprezentácii odohral 1 zápas, neskóroval.

Externé odkazy 
 
 profil Jána Smolka na oficiálnej stránke HK Tatravagónka Poprad
 ESC Dorfen

Slovenskí hokejisti
Slovenskí hokejoví tréneri
Osobnosti z Popradu
Peter Smrek

Peter Smrek (* 16. február 1979, Martin) je bývalý slovenský hokejový obranca. V súčasnosti sa venuje podnikaniu a hokejovú kariéru už nadobro ukončil.

Klubový hokej 
V roku 1999 ho draftoval klub St. Louis Blues v 3. kole ako 85. v poradí. Už v mladom veku odišiel do Severnej Ameriky, hrával väčšinou v nižších súťažiach, no odohral aj 28 zápasov v NHL za mužstvá St. Louis Blues a New York Rangers. V sezóne 2002/03 prestúpil do klubov Nashville Predators a neskôr Ottawa Senators, hral len vo farmárskom klube Binghamton Senators.

Nasledujúcu sezónu pôsobil v nemeckej DEL v mužstve Wolfsburg Grizzly Adams, kde sa stal najproduktívnejším obrancom mužstva. V ročníku 2005/06 pôsobil v klube švédskej Elitserien Mora IK. Pred ďalším ročníkom podpísal zmluvu s nemeckým klubom Frankfurt Lions, kde hral aj ďalší slovenský hokejista Peter Podhradský. Odohral však len 4 zápasy a 20. septembra 2006 bol hospitalizovaný pre zápal mozgových blán a dlhší čas nehral.
 Aj ďalší rok hrával za Frankfurt, v sezóne 2008/09 pôsobil v českom extraligovom mužstve HC Plzeň, klub dosiahol semifinálovú účasť. 

30. mája 2009 podpísal dvojročnú zmluvu s klubom KHL Severstaľ Čerepovec. Za mužstvo však odohral len 21 zápasov, následne kvôli problémom s kolenami nehral tri roky hokej. V ročníku 2013/14 hrá za MHC Martin v slovenskej extralige.

Klubová štatistika

Reprezentácia 
Reprezentoval na neúspešných ZOH 2002 v Salt Lake City (13. miesto). Bol členom mužstva, ktoré vybojovalo zlatú medailu na Majstrovstvách sveta 2002 vo švédskom Göteborgu. Zúčastnil sa aj Svetového pohára 2004.

V slovenskej reprezentácii zatiaľ odohral 39 zápasov, strelil 1 gól.

Tréner Ján Filc ho nominoval na MS 2009 vo Švajčiarsku. Slovensko nepostúpilo z osemfinálovej skupiny a obsadilo 10. miesto. Smrek v poslednom zápase proti Nórsku strelil svoj prvý gól v reprezentácii.

Štatistika na významných podujatiach 

(štatistické údaje v článku sú z 12. novembra 2013)

Poznámky a referencie

Externé odkazy 
 
 

Slovenskí hokejisti
Slovenskí hokejoví obrancovia
Slovenskí olympionici
Hráči St. Louis Blues
Hráči New York Rangers
Hráči Hartford Wolf Pack
Hráči Worcester IceCats
Hráči Milwaukee Admirals
Hráči Binghamton Senators
Hráči EHC Wolfsburg
Hráči Frankfurt Lions
Hráči Mora IK
Hráči HC Plzeň
Hráči Severstaľ Čerepovec
Hráči MHC Martin
Slovenskí hokejisti draftovaní NHL
Hokejisti draftovaní klubom St. Louis Blues
Majstri sveta v ľadovom hokeji
Účastníci MS v hokeji 2002
Účastníci MS v hokeji 2009
Osobnosti z Martina
Radovan Somík

Radovan Somík (* 5. máj 1977, Martin) je bývalý slovenský hokejový útočník.

Klubový hokej 
Je odchovancom martinského hokeja. V roku 1995 bol draftovaný klubom NHL Philadelphia Flyers v 4. kole, zo 100. miesta. Prvých päť rokov medzi seniormi odohral v rodnom meste. Pred sezónou 2000/01 sa dohodol s českým klubom HC Zlín. 

Od ročníka 2002/ 03 pôsobil dva roky vo Philadelphii Flyers. Tu hrával vo formácií s Michalom Handzušom a Pavlom Brendlom. V NHL spolu odohral 2 sezóny v ktorých odohral v základnej časti 113 zápasov, v ktorých mal bilanciu 12 gólov a 20 asistencií. Ďalší rok (počas výluky v NHL) strávil vo  Vsetíne a švédskom Malmö Redhawks. Od sezóny 2005/06 bol hráčom ruského klubu Severstaľ Čerepovec.

Pred ročníkom 2007/08 prestúpil do českého HC Pardubice. Po dvoch sezónach sa s vedením dohodol na predĺžení kontraktu. V drese Pardubíc získal dvakrát titul víťaza českej extraligy.

Klubová štatistika

Reprezentácia 
Bol členom tímu z MS 2002, ktorý vybojoval zlaté medaily. V slovenskej reprezentácii spolu odohral 78 zápasov, strelil 9 gólov.

MS 2007 
Tréner Július Šupler ho nominoval na svetový šampionát v Rusku. Odohral 6 zápasov, zaznamenal 2 body za gól a asistenciu. Jeho mužstvo vypadlo so Švédskom vo štvrťfinále a obsadilo 6. miesto.

MS 2008 
Súčasťou reprezentácie bol aj na svetovom šampionáte 2008. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch) a obsadilo 13. miesto. Somík na šampionáte nezaznamenal ani bod. V úvode prvého zápasu so Slovinskom sa zranil (krvný výron po údere hokejkou do stehna), v poslednom stretnutí ho nahradil Tibor Melichárek, ktorý bol opäť napísaný na súpisku.

Reprezentačná štatistika 

(štatistické údaje v článku sú z 3. júna 2008)

Referencie

Iné projekty

Externé odkazy 
 

Narodenia v 1977
Slovenskí hokejisti
Hráči MHC Martin‎
Hráči Dukly Trenčín
Hráči HC Zlín‎
Hráči HC Vsetín‎
Hráči Philadelphia Flyers
Hráči Severstaľ Čerepovec
Hráči Malmö Redhawks‎
Hráči HC Pardubice‎ 
Slovenskí hokejisti draftovaní NHL
Hokejisti draftovaní klubom Philadelphia Flyers
Účastníci MS v hokeji 2001
Účastníci MS v hokeji 2002
Účastníci MS v hokeji 2007
Účastníci MS v hokeji 2008
Majstri sveta v ľadovom hokeji
Osobnosti z Martina
Roman Stantien

Roman Stantien (* 16. október 1964, Kyjov) je bývalý slovenský hokejový útočník, držiteľ dvoch slovenských a šiestich českých extraligových titulov.

Klubový hokej 

 

 

S hokejom začínal v klube HK Spartak Dubnica nad Váhom. V česko-slovenskej lige odohral sezóny 1991/92 a 1992/93 za HK Poprad. V prvom ročníku slovenskej extraligy 1993/94 pôsobil v Dukle Trenčín, hral v útoku s
Branislavom Jánošom a Jánom Pardavým a s mužstvom vybojoval majstrovský titul. 

Následne prestúpil do českého HC Vsetín, kde získal päť majstrovských titulov za sebou. Rovnaký úspech zaznamenal ešte v ročníku 2000/01. Po ňom podpísal kontrakt s Amurom Chabarovsk v ruskej superlige, ale sezónu skončil vo Vítkoviciach. 

Ďalšie roky hrával znovu vo Vsetíne, v úvode ročníka 2004/05 po nezhodách s vedením posilnil Slovan Bratislava, kde vybojoval už svoj ôsmy titul. Pred začiatkom ďalšej sezóny opäť podpísal zmluvu so Vsetínom. Pôsobil v ňom aj v ročníku 2006/07, v zmluve mal však klauzulu, ktorá mu umožňovala prestúpiť, pokiaľ Vsetín stratí šancu na play-off. Túto klauzulu využil – v januári ho angažovali České Budějovice.
 Vo veku 42 rokov sa stal najstarším hráčom českej hokejovej extraligy. 

Pred ďalším ročníkom prestúpil do slovenského mužstva MsHK Žilina a takisto bol najstarším hokejistom v súťaži. V priebehu sezóny 2008/09 prestúpil do Popradu,
 kde po ukončení sezóny skončil svoju aktívnu kariéru.

Trénerské pôsobenie 
Od sezóny 2010/11 bol asistentom trénera v HK Nitra. Od januára 2012 pôsobil v rovnakej pozícii v klube HC Slovan Bratislava. Od sezóny 2014/15 sa stal trénerom Dukla Trenčín, za asistenta si vybral Branislava Jánoša. Od apríla roku 2018 nastúpil na pozíciu hlavného trénera HK Poprad, kde pôsobil jeden rok. Následne bol 2 roky hlavným trénerom Slovana Bratislava, v slovenskej extralige.

Tituly v pozícii asistenta 
 2011/12 – HC Dukla Trenčín

Rodina 
Jeho otec Vojtech Stantien bol česko-slovenský reprezentant v boxe. Synovia Simon (* 1988) a Patrik (* 1993) sú tiež hokejisti.

Klubová štatistika

Reprezentácia 
V slovenskej reprezentácii debutoval až ako 33-ročný, vo februári 1997. Zúčastnil sa MS 1997, MS 1998, a ZOH 1998 v japonskom Nagane. V slovenskej reprezentácii odohral 35 zápasov, strelil 7 gólov.

Štatistika na významných podujatiach

Referencie

Externé odkazy 
 
 profil na oficiálnej stránke Vsetína

Slovenskí hokejisti
Slovenskí hokejoví útočníci
Slovenskí hokejoví tréneri
Slovenskí olympionici
Hráči MHK Dubnica nad Váhom
Hráči HK Poprad
Hráči Dukly Trenčín
Hráči HC Slovan Bratislava
Hráči MsHK Žilina
Hráči HC Vsetín
Hráči HC Vítkovice
Hráči HC České Budějovice
Hráči Amur Chabarovsk
Slovenské osobnosti českého pôvodu
Osobnosti z Kyjova (okres Hodonín)
Miroslav Šimonovič

Miroslav Šimonovič (* 10. august 1974, Poprad) je bývalý slovenský hokejový brankár. So slovenskou reprezentáciou v roku 2002 získal zlatú medailu na Majstrovstvách sveta v ľadovom hokeji. V roku 1999 vyhral majstrovský titul Slovenská hokejová extraliga s tímom HC Košice. V roku 1999, 2002 a 2003 sa stal súčasťou All-Star Teamu Slovenskej extraligy.

Klubový hokej 
Je odchovancom popradského hokeja. Debut v extralige zaznamenal v ročníku 1994/95. Pravidelne však začal v najvyššej súťaži chytať až v HC Košice (sezóna 1998/99). Ďalšie dva roky odohral znova v Poprade, potom ho angažoval český klub HC Plzeň. Prvé štyri stretnutia mu nevyšli a dostal sa do pozície tretieho brankára, ktorý ani necestoval na zápasy vonku. S vedením sa dohodol na predčasnom ukončení zmluvy a vrátil sa do Popradu, kde bol s percentuálnou úspešnosťou 93,4 oporou tímu. Po sezóne opäť podpísal kontrakt s Košicami, ďalšie dva roky pôsobil v MsHK Žilina. Ročníky 2005/06 a 2006/07 chytal za HKM Zvolen, v sezónach od roku 2007 po rok 2009  bol opäť hráčom svojho materského klubu HK Aquacity ŠKP Poprad. V sezóne 2010 - 2011 hral za HC'05 Banská Bystrica a od decembra 2011 je znova hráčom HK AutoFinance Poprad.

Reprezentácia 
V slovenskej reprezentácii odchytal 37 zápasov. Zúčastnil sa MS 1999 a MS 2002 (zlato) a reprezentoval aj na  zimnej olympiáde 1998 v Nagane. 

Tréner Július Šupler ho nominoval na Škoda Cup 2007. Po stretnutí s Nemeckom (Slovensko prehralo 2:3 po samostatných nájazdoch) bol vyhlásený za najlepšieho hráča svojho tímu, odmietol však prevziať cenu, pretože sa domnieval, že si ju nezaslúžil.

Referencie

Externé odkazy 
 
 Miroslav Šimonovič na eliteprospects.com

Narodenia v 1974
Slovenskí hokejisti
Slovenskí hokejoví brankári
Slovenskí olympionici
Majstri sveta v ľadovom hokeji
Hráči HC Košice
Hráči HK Poprad
Hráči HKm Zvolen
Hráči MsHK Žilina
Hráči HC Banská Bystrica
Hráči HC Plzeň
Účastníci MS v hokeji 2002
Účastníci MS v hokeji 1999
Účastníci MS v hokeji 1998
Predseda Národnej rady Slovenskej republiky

Predseda Národnej rady Slovenskej republiky je druhá najvyššia ústavná funkcia po prezidentovi Slovenskej republiky. Volí a odvoláva ho Národná rada Slovenskej republiky nadpolovičnou väčšinou všetkých poslancov (Ústava SR, čl. 89). Jeho hlavnou úlohou je predsedať zasadaniam Národnej rady. Ak nie je na zasadnutí prítomný, môže poveriť vedením zasadania niektorého z podpredsedov. V čase zvolenia nového parlamentu, starý predseda vedie prvé zasadanie Národnej rady, kým nie je zvolený nový predseda. 

V čase keď Slovensko nemá právoplatne zvoleného prezidenta alebo prezident nie je zo zdravotných dôvodov schopný vykonávať svoju funkciu, prechádzajú na predsedu národnej rady niektoré prezidentské právomoci napríklad právomoc menovať a odvolávať členov vlády.

Zoznam predsedov Národnej rady Slovenskej republiky (od roku 1993) 
 Ivan Gašparovič (1. január 199329. október 1998)
 Jozef Migaš (29. október 199815. október 2002)
 Pavol Hrušovský (15. október 20027. február 2006)zastupujúci predseda Béla Bugár (7. február 20064. júl 2006)
 Pavol Paška (4. júl 20068. júl 2010)
 Richard Sulík (8. júl 201013. október 2011)
 Pavol Hrušovský (13. október 20114. apríl 2012)
 Pavol Paška (4. apríl 201224. november 2014)zastupujúci predseda Jana Laššáková (24. november 201425. november 2014)
 Peter Pellegrini (25. november 201423. marec 2016)
 Andrej Danko (23. marec 201620. marec 2020)
Boris Kollár (20. marec 2020 - )

Pozri aj 
 Zoznam predsedov slovenských parlamentov

 
Ústavní činitelia SR
Politika na Slovensku
Právo na Slovensku
Miroslav Škovira

Miroslav Škovira (* 7. november 1973, Levoča) je slovenský hokejový útočník.

Klubový hokej 
Hoci je Škovira rodákom z Levoče, považuje sa za odchovanca Popradu. Tu s menšími prerušeniami prežil väčšiu časť svojej doterajšej kariéry. Premiérovo pôsobil v zahraničí v sezóne 1995/96 v drese Třinca, z ktorého sa však po nezhodách s trénerom Hadamczikom spolu s Arne Krotákom vrátil na Slovensko. 
Prvé extraligové finále zažil v sezóne 2002/03 s HC Košice, ďalší ročník okúsil účinkovanie v najvyššej anglickej hokejovej súťaži, no pre rozpory s trénerom mužstvo Manchesteru opustil v decembri 2003. V januári 2004 pomáhal domovskému Popradu so záchranárskymi prácami, na play-off opäť posilnil Košice.
V sezóne 2005/06 prispel k druhému miestu HK Aquacity ŠKP v extralige. V tomto mužstve hral aj v nasledujúcom roku, no v januári 2007 prezident klubu Anton Danko oznámil, že s ním už nepočíta (napriek tomu, že bol štvrtým najlepšie nahrávajúcim hráčom súťaže a druhým v bodovom priemere na zápas). 1. februára podpísal kontrakt s klubom nemeckej DEL Krefeld Pinguins. V ročníku 2007/08 hrávl za extraligového nováčika MHK SkiPark Kežmarok. V sezóne 2010/11 hrá opäť za HK ŠKP Poprad

Klubové štatistiky

Reprezentácia 
V slovenskej reprezentácii odohral 13 zápasov, strelil 2 góly.

(štatistické údaje v článku sú z 18. apríla 2007)

Referencie

Externé odkazy 
 
 profil Miroslava Škoviru na oficiálnej stránke HK Aquacity ŠKP Poprad

Slovenskí hokejisti
Miroslav Štefanka

Miroslav Štefanka (* 23. september 1973, Nitra) je slovenský hokejový útočník, starší brat Juraja Štefanku.

Klubový hokej  
S hokejom začínal v HK Nitra, extraligový debut zaznamenal v sezóne 1993/94, keď odohral 17 zápasov. Ročník 1999/00 hral za HC Slovan Bratislava (viac v B-mužstve), ďalšie dve sezóny pôsobil znova v Nitre (v prvej posilnil na sedem zápasov HC Liberec).

Ročník 2002/03 začal v Slovane, dokončil v HK Poprad, v priebehu nasledujúcej podpísal kontrakt s juhokórejským mužstvom Hana Ice Hockey Club Soul hrajúcim Ázijskú hokejovú ligu. Od ďalšieho ročníka hrával znova v Nitre, v sezóne 2005/06 dosiahol klub semifinálovú účasť, čo bolo najlepšie umiestnenie v histórii.

Ročník 2008/09 odohral v rumunskom klube HC Csíkszereda. Ďalšie tri sezóny pôsobil opäť v Nitre (posledné dve v pozícii kapitána). Od ročníka 2012/13 hrá za Ice Tigers Nové Zámky v rámci maďarskej MOL ligy.

Klubová štatistika  

(štatistické údaje v článku sú z 30. septembra 2013)

Reprezentácia 
V slovenskej reprezentácii odohral 2 zápasy, neskóroval.

Referencie

Externé odkazy 
 
 

Slovenskí hokejisti
Slovenskí hokejoví útočníci
Hráči HK Nitra
Hráči HC Slovan Bratislava
Hráči HK Poprad
Hráči Bílí Tygři Liberec
Súrodenci v ľadovom hokeji
Osobnosti z Nitry
Akari

Akari (po slovensky Svetlo), predštartové označenie ASTRO-F alebo IRIS (Infrared Imaging Survey) je japonská astronomická družica pre infračervenú oblasť spektra. Postavil a prevádzkuje ju ústav JAXA Institute of Space and Astronautical Science (ISAS), Sagamihara (Japonsko).

Popis družice 

Trojosovo stabilizovaná družica valcovitého tvaru so služobnou sekciou v tvare nízkeho osembokého hranola s celkovou dĺžkou 3,7 m a s rozkladacím z boku pripojeným panelom fotovoltaických batérií s rozpätím 5,5 m. V kryostate chladenom supratekutým héliom na 5,8 K je umiestnený: 
 zrkadlový ďalekohľad Ritchey-Chrétienovho usporiadania s primárnym zrkadlom z pozláteného karbidu kremíka s priemerom 710 mm (ohnisková vzdialenosť 4,2 m, efektívny priemer apertúry 685 mm, ku ktorému sú pripojené nasledujúce prístroje: 
 infračervený fourierovský spektrometer FIS (Far-Infrared Surveyor) pre vzdialenú infračervenú oblasť s Michelsonovým interferometrom v Martin-Pollotonovom usporiadaní, pracujúci v 4 pásmach s detektormi chladenými Stirlingovým chladičom na 1,8 K: 
 50 až 80 µm (rozlíšenie 30"/px); 
 60 až 110 µm (rozlíšenie 30"/px); 
 110 až 180 µm (rozlíšenie 50"/px); 
 140 až 180 µm (rozlíšenie 50"/px); 
 infračervený kamerový systém IRC (InfraRed Camera System), ktorý tvorí: 
 kamera pre blízku infračervenú oblasť NIR (Near InfraRed) (spektrálny rozsah 1,7 až 5,5 µm, detektor InSb, zorné pole 9,5'×10,0', rozlíšenie 1,46"/px); 
 kamera pre bližšiu strednú infračervenú oblasť MIR-S [=Medium InfraRed - Shorter Wavelenght] (spektrálny rozsah 5,8 až 14,1 µm, detektor Si:As, zorné pole 9,1'×10,0', rozlíšenie 2,34"/px); 
 kamera pre vzdialenejšiu strednú infračervenú oblasť MIR-L [=Medium InfraRed - Longer Wavelenght] (spektrálny rozsah 12,4 až 26,5 µm, detektor Si:As, zorné pole 10,3'×10,2', rozlíšenie 2,51"×2,39"/px); 

Hlavné úlohy družice sú: 
 štúdium protogalaxií; 
 štúdium vzniku a vývoja galaxií; 
 štúdium životného cyklu hviezd; 
 štúdium priebehu zániku hvězd; 
 hľadanie hnedých trpaslíkov; 
 hľadanie a štúdium protoplanetárnych diskov; 
 hľadaní nových komét. 

Na chladenie detektorov spektrometra a kamier nesie na palube zásobu 170 litrov supratekutého hélia. Pre navedenie na výslednú dráhu je družica vybavená vlastným apogeovým motorom. Predpokladaná doba aktívnej životnosti daná spotrebou hélia je 550 dní (1,5 roka).

Priebeh letu 
Družica bola vypuštená 21. februára 2006 z kozmodrómu Učinoura nosnou reaketou typu M-5 na východziu obežnou dráhu vo výške 301 až 718 km, s dobou obehu 94,28 min a sklonom k rovníku 98,19° Plánuje sa, že bude neskôr navedená vlastným motorom na operačnú heliosynchrónnu dráhu vo výške 745 km.

Externé odkazy 

 2006-005A – Akari. Encyklopedie SPACE-40. Praha: Knihovna AV ČR, 2006. 
 ASTRO-F. Sagamihara: JAXA-ISAS, 2006. 
 Launch Result of ASTRO-F/M-V-8. Tokyo: JAXA, 2006-02-22. 
 ESA joins forces with Japan on new infrared sky surveyor. ESA News Release N° 5-2006. - Paris: ESA. - 2006-02-22 

Umelé družice Zeme
Astronomické družice
Japonská kozmická agentúra
Infračervené teleskopy
Akustická gitara

Moderná akustická gitara má 6 strún dĺžky zhruba okolo  ladených na E – A – d – g – h – e´ (f = 82 – 110 – 147 – 196 – 247 – 330). Notuje sa v husľovom kľúči o oktávu vyššie než znie a má chromatický rozsah E – e´´´, kmitočtový rozsah základných tónov je teda 82 – 1 318 Hz. Dĺžka hrajúcej struny, čiže menzúra, na štandardnej akustickej gitare zvykne byť v rozsahu od  do , u basových gitár je väčšia – okolo .

História 
V priebehu 19. storočia sa gitara začala vyvíjať do nástroja, ktorý je dnes nazývaný ”klasická” gitara. Nástrojárom, ktorý sa o tento vývoj najviac zaslúžil, bol Antónia de Torres. Okolo roku 1800 nahradilo na európskej gitare šesť strún pôvodných päť. Prvé šesťstrunné nástroje mali často pomerne malé telá s priečnym rebrovaním na vnútornej strane vrchnej dosky. Torres zaviedol väčší, napriek tomu rovnako ťažký korpus s vyššími lubami a vejárovité rebrovanie na spodnej časti vrchnej dosky, ktoré sa na španielskej gitare osvedčilo ako najúčinnejšie. Torresove postupy viedli k vzniku nástroja s širším tónovým rozsahom (zvlášť v basoch) a jeho poňatie gitary ako nedeliteľného celku bolo široko preberané v Španielsku a ďaleko za jeho hranicami. Torres ovplyvnil celé Španielsko aj ostatné európske štáty. Madrid sa stal centrum umenia stavby gitár. Po nejakú dobu na počiatku 20. storočia bola flamencova gitara najpopulárnejší typ španielskej gitary. Pojem klasickej gitary sa začal užívať po sérii koncertov Andrese Segovii v 20. a 30. rokoch. Od tej doby sa klasická gitara stala dominantným typom španielskej gitary. Významní nástrojári pôsobili i mimo Španielska, napr. v Nemecku a vo Francúzku.

Konštrukcia akustickej gitary 
Zo stavebnej stránky možno gitaru rozdeliť na niekoľko dielov. Trojdielna rezonančná skrinka, nazývaná tiež korpus, sa skladá z plochej spodnej a vrchnej dosky, ktoré spájajú luby. Tvar korpusu pripomína arabskú číslicu 8. Vo vrchnej doske sa nachádza kruhový zvukový otvor (rezonančný otvor), ktorý akusticky spája vnútorný priestor korpusu s vonkajším. Ďalšiu časť gitary tvorí krk, zakončený plochou, smerom dozadu mierne nahnutou hlavicou so skrutkovým ladiacim zariadením. Hmatník je plochý a podobne ako na ostatných strunových nástrojoch rozdelený sedlami na poltónové polohy. Ladiace kolíky zachytávajú struny na jednom konci. Odtiaľ struny prechádzajú cez mostík ponad hmatník až ku strunníku, ktorý súčasne tvorí kobylku. Niektoré typy gitár majú strunník a kobylku upevnené samostatne. Počet strún sa koncom 18. storočia ustálil na šesť s kvartovoterciovým ladením e/a/d1/g1/h1/e1. Najnižšia struna e sa do tých čias nepoužívala.
Stretávame sa s akustickými gitarami :
 z masívu – bez použitia preglejky, prevažne vysoko kvalitné nástroje
 z polomasívu – niektoré časti sú z preglejky, nástroje sú nižšej – strednej kvality.

Referencie 
 Čulík, M., 2002: Experimentálne štúdium vybraných problémov materiálového inžinierstva akustických gitár. [Dizertačná práca]. Zvolen 2002. 100 s. Technická Univerzita. Drevárska fakulta.
 BACON, T.: The Ultimate Guitar Book. 1. vyd. London 1991. Český preklad: 2. vyd., Praha 1996.

Externé odkazy 
 Acoustical guitar
 www.guitar.ch 

Gitary
Ján Tabaček

{{Infobox Hokejista
| Meno = Ján Tabaček
| Portrét = 
| Veľkosť obrázka = 200
| Štátna príslušnosť  = Slovensko
| Popis =  slovenský hokejista
| Dátum narodenia = 
| Miesto narodenia = Martin, Slovensko
| Dátum úmrtia = 
| Miesto úmrtia =
| Rok1 = 2000
| Rok2 =
| Pozícia = obranca
| Streľba = ľavou rukou
| Výška = 182
| Tím = HK Martin
| Bývalé tímy = SVK''HC Košice
| Váha = 90
| Prezývka = 
| Draft = 170. celkovo, 2001,Anaheim Ducks
}}Ján Tabaček (* 7. apríl 1980, Martin) je slovenský hokejový obranca.

Klubový hokej

Je odchovancom Martina, neskôr hrával v Bratislave. V roku 2001 bol draftovaný klubom Anaheim Ducks. Sezónu 2002/03 odohral za farmársky tím Anaheimu. Po skončení sezóny sa vrátil do Slovana. Nasledujúce tri sezóny pôsobil v Česku, kde hral za HC Sparta Praha. Od sezóny 2008/09 hrával za HC Košice.Bol jedným z hráčov ktorý získali majstrovský hetrik 2008/09-2010/11. Pred sezónou 2012/13 podpísal dvojročnú zmluvu s klubom HC Slovan Bratislava.

 Reprezentácia 
V slovenskom drese odohral 11''' zápasov, zatiaľ neskóroval.

Externé odkazy 
 
 Ján Tabaček na eliteprospects.com

Narodenia v 1980
Slovenskí hokejisti
Slovenskí hokejisti draftovaní NHL
Hokejisti draftovaní klubom Anaheim Ducks
Hráči HC Košice
Marek Topoli

Marek Topoli (* 29. január 1978) je slovenský hokejový obranca.

Klubový hokej 

S hokejom začínal v Spišskej Novej Vsi, neskôr odohral sedem rokov v HC Košice (sezónu 2002/03 v Karlových Varoch), v priebehu ročníka 2006/07 prestúpil do Nitry. V 27. kole v zápase proti Skalici inzultoval čiarového rozhodcu Müllnera (keď odplácal jeho neúmyselné sotenie, po ktorom spadol na ľad) a obdržal trest na 6 zápasov nepodmienečne. Zaujímavosťou je, že samotný rozhodca inzultáciu poprel a všetku vinu vzal na seba .

Štatistiky

Reprezentácia 
V slovenskej reprezentácii odohral 14 zápasov, zatiaľ neskóroval.

(štatistické údaje v článku sú z 30. novembra 2006)

Externé odkazy 
 
 

Narodenia v 1978
Slovenskí hokejisti
Miroslav Vantroba

Miroslav Vantroba (* 2. jún 1979, Spišská Nová Ves) je slovenský hokejový obranca.

Klubový hokej 
Je odchovancom HK Spišská Nová Ves, v tomto klube odohral sezónu 1999/00, následne ho angažoval HC Košice, kde strávil tri roky. V ročníku 2003/04 absolvoval prvé zahraničné angažmán, keď posilnil český klub HC Energie Karlovy Vary, po ňom hrával znovu v Košiciach. V priebehu sezóny 2005/06 prestúpil do MHC Martin. Krátko pred play-off nasledujúcej sezóny sa vrátil (v rámci hosťovania), do materského klubu HK Spišská Nová Ves bojujúceho o extraligovú účasť. Na drese nosí číslo 9. V súčasnosti hráv v tíme HC ’05 Banská Bystrica.

Štatistiky

Reprezentácia 
V slovenskej reprezentácii odohral 4 zápasy, strelil 1 gól.

Externé odkazy 
 

Narodenia v 1979
Slovenskí hokejisti
Ján Varholík

Ján Varholík (* 28. február 1970) je bývalý slovenský hokejový obranca.

Klubová kariéra 
S HC Košice sa stal v sezónach 1994/1995, 1995/1996, 1998/1999 majstrom ligy.

Reprezentácia 
S Československou reprezentáciou do 20 rokov získal v rokoch 1989 a 1990 bronz. V slovenskom drese odohral 80 zápasov, strelil 8 gólov. Reprezentoval Slovensko na ZOH 1994 v Lillehammeri a ZOH 1998 v Nagane. Bol účastníkom majstrovstiev sveta skupiny C v roku 1994, skupiny B 1995 a skupiny A v roku 1996.

Externé odkazy 
 
 Ján Varholík štatistiky na eliteprospects.com

Slovenskí hokejisti
Slovenskí hokejoví obrancovia
Slovenskí olympionici
Účastníci MS v hokeji 1996
Hráči HC Košice
Jozef Voskár (hokejista)

Jozef Voskár (* 25. september 1971, Banská Bystrica) je slovenský hokejový útočník.

Klubový hokej 
Je známy najmä z mnohoročného pôsobenia v HC Slovan Bratislava, hrával aj v HKm Zvolen, českej extralige a vo fínskej SM-liige. V sezóne 2006/07 pôsobí v maďarskom klube Újpesti TE, ktorý hrá tamojšiu najvyššiu súťaž a zároveň interligu. 13. februára 2007 ho na tréningu napadol spoluhráč, maďarský reprezentant András Horváth a spôsobil mu otras mozgu, ktorý si vyžiadal hospitalizáciu v budapeštianskej nemocnici. Klub na druhý deň Horvátha prepustil. Ten svoj čin oľutoval a zároveň uviedol, že sa dohodol na tréningoch s jedným slovenským mužstvom. .

Štatistiky

Reprezentácia 
V slovenskej reprezentácii odohral 44 zápasov, strelil 7 gólov. Zúčastnil sa svetového šampionátu v roku 1998.

Štatistika na MS

Externé odkazy 
 
 
 Jozef Voskár na eliteprospects.com

Narodenia v 1971
Slovenskí hokejisti
Fakulta managementu Univerzity Komenského v Bratislave

Fakulta managementu Univerzity Komenského v Bratislave (skr. FM UK) je jedna z trinástich fakúlt Univerzity Komenského v Bratislave. Bola prvou fakultou, ktorá sa špecializovala na výučbu manažmentu a začala pôsobiť v študijnom odbore manažment. Fakulta taktiež vykonáva bohatú vedecko-výskumnú činnosť.

Vývoj 
Fakulta managementu UK bola založená v roku 1991 a od svojho vzniku je postavená na princípoch Business Schools, aké pôsobia na zahraničných univerzitách. Je dlhodobo vnímaná ako kvalitná fakulta pripravujúca svojich absolventov pre náročné podmienky manažérskej praxe. Toto dobré meno si dlhodobo udržiava najmä vďaka kvalitným študentom a absolventom.

V roku 2008 nezávislá International Scientific Committee EDUNIVERSAL hodnotila takmer 1 000 Business Schools zo 163 krajín sveta. Podľa tohto hodnotenia bola Fakulta managementu UK prvýkrát hodnotená ako najlepšia fakulta na Slovensku v rámci fakúlt s ekonomickou a manažérskou orientáciou. Fakulta managementu UK sa aj v roku 2022 umiestnila ako jediná zo Slovenska už štrnástykrát v rade medzi tisíckou najlepších Business Schools a opäť s vynikajúcim hodnotením v kategórii Excellent Business School. 

Fakulta managementu ponúka možnosti a príležitosti, ktoré umožňujú talentom rásť a šikovným študentom zabezpečiť si špičkové uplatnenie. Na fakulte majú študenti možnosť získať praktické znalosti, odborné vedomosti a stretnúť zaujímavých a inšpiratívnych ľudí. Fakulta poskytuje študentom rôzne aktivity i možnosti štúdia na zahraničných univerzitách v rámci výmenných programov.

Katedry fakulty 
 Katedra manažmentu (KMN) - vedúci katedry: doc. PhDr. Lukáš Copuš, PhD.
 Katedra medzinárodného manažmentu (KMM) - vedúci katedry: doc. PhDr. Marian Šuplata, PhD.
 Katedra ekonómie a financií (KEF) - vedúca katedry: doc. Ing. Jana Kajanová, PhD.
 Katedra marketingu (KMR) - vedúci katedry: prof. Mgr. Peter Štarchoň, PhD.
 Katedra informačných systémov (KIS) - vedúca katedry: prof. Ing. Natalia Kryvinska, PhD.
 Katedra stratégie a podnikania (KSP) - vedúca katedry: prof. Ing. Anna Pilková, PhD., MBA
 Katedra kvantitatívnych metód (KKM) - vedúca katedry: doc. RNDr. Mária Bohdalová, PhD.

Vedenie fakulty 
Dekan
 prof. RNDr. Michal Greguš, PhD.

Prodekani
 doc. Ing. Ján Papula, PhD. - prodekan pre kvalitu a vzťahy s verejnosťou
 doc. JUDr. PhDr. Katarína Gubíniová, PhD. - prodekanka pre akreditácie a legislatívu
 doc. PhDr. Marian Holienka, PhD. - prodekan pre vedu, výskum a doktorandské štúdium
 doc. Ing. Jana Kajanová, PhD. - poverená agendou HaI a VK
 doc. PhDr. JUDr. Silvia Treľová, PhD. - prodekanka pre štúdium
 Mgr. Vincent Karovič, PhD. - prodekan pre IT
 Mgr. Lucia Vilčeková, PhD. - prodekanka pre medzinárodné vzťahy

Tajomníčka
 Mgr. Soňa Šúreková

Externé odkazy 
 Fakulta managementu UK
 Fakulta managementu UK

 
Univerzita Komenského v Bratislave
Ekonomické fakulty na Slovensku
Roman Čech

Roman Čech (* 19. september 1971) je bývalý český a slovenský hokejový obranca.

Klubový hokej 
Je odchovancom Dukly Jihlava, kde od sezóny 1990/91 odohral šesť rokov v najvyššej súťaži. Od ročníka 1996/97 bol dva roky hráčom HC Litvínov, ďalšie dva Českých Budějovíc. Od sezóny 2000/01 odohral tri sezóny v slovenskom extraligovom mužstve HKm Zvolen (v prvej získal extraligový titul). Ďalší rok začal v ruskom klube Torpedo Nižnij Novgorod, v jeho priebehu sa vrátil do Českých Budějovíc. Ročník 2004/05 odohral v dánskom klube Herning Blue Fox, ďalší v nižších českých súťažiach. Kariéru ukončil v sezóne 2006/07 v Herningu.

Klubová štatistika

Reprezentácia 
Počas pôsobenia v HKm Zvolen získal slovenské občianstvo a odohral 2 zápasy za slovenskú reprezentáciu, neskóroval.

Externé odkazy 
 

Narodenia v 1971
Českí hokejisti
Slovenskí hokejisti
Robert Louis Stevenson

Robert Louis (Balfour) Stevenson (* 13. november 1850, Edinburgh – † 3. december 1894, Apia/Samoa) bol škótsky spisovateľ, básnik a autor cestopisných kníh. Bol reprezentantom neoromantizmu v anglickej literatúre.

Medzi obdivovateľov Stevensonovho diela patrili takí renomovaní spisovatelia ako Jorge Luis Borges, Ernest Hemingway, Rudyard Kipling a Vladimir Nabokov.

Bibliografia

Novely 
 Ostrov pokladov (1883) dobrodružný román s pirátskou témou. Prvý veľký úspech, ktorý bol viackrát sfilmovaný. Pôvodne mal mať názov The Sea Cook, ale jeho vydavateľ ho zmenil.
 The Black Arrow: A Tale of the Two Roses (1883) 
 Prince Otto (1885) 
 Strange Case of Dr Jekyll and Mr Hyde (1886)
 Kidnapped (1886)
 The Master of Ballantrae (1889)
 The Wrong Box (1889); napísané spolu s Lloydom Osbournem
 The Wrecker (1892); napísané spolu s Lloydom Osbournem
 Catriona (1893), 
 The Ebb Tide (1894); napísané spolu s Lloydom Osbournem
 Weir of Hermiston (1896). Nedokončený román. 
 St. Ives: being the Adventures of a French Prisoner in England (1897). Nedokončený román. Po Stevensonovej smrti román dokončil Arthur Quiller-Couch.

Zbierky poviedok 
 New Arabian Nights (1882)
 More New Arabian Nights:The Dynamiter (1885); napísané spolu s Fanny Van De Grift Stevenson
 The Merry Men and Other Tales and Fables (1887)
 Island Nights' Entertainments (známe aj ako South Sea Tales) (1893)

Referencie

Iné projekty

Externé odkazy 
 Detailný zoznam Stevensonových diel

Narodenia v 1850
Úmrtia v 1894
Škótski spisovatelia
Ľudovít Cvetler

Ľudovít Cvetler (* 17. september 1938, Bernolákovo) je bývalý slovenský futbalista (útočník). 

Víťaz Pohára víťazov pohárov 1969. Majster Československa 1970 – 71. Víťaz Československého pohára 1962 – 63 a 1968. Držiteľ striebornej medaily z olympijských hier 1964.

Referencie 

Narodenia v 1938
Osobnosti z Bernolákova
Slovenskí futbalisti
Slovenskí olympionici
Česko-slovenskí futbalisti
Zoznam chemických článkov/B

Tento index bol automaticky vygenerovaný podľa tejto kategorizácie. Obsahuje 130 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ba 
Bainit · Bakelit · Balmerov skok · Balmerova séria · Barbiturát · Barit · BASF · Bayer (podnik) · Bazalkový olej

bá 
Bárium · Báza (nukleová kyselina) · Bázový pár

be 
Beilsteinov test · Benzaldehyd · Benzén · Benzín · Benzoan sodný · Benzonitril · Benzoylperoxid · Benzylalkohol · Berkélium · Bernard Katz · Beryl · Berýlium · BET izoterma · Beta rozpad · Beta-alanín · Beta-glukán · Beta-laktám · Beta-oxidácia · Beta-skladaný list · Betakarotén · Bezkyslíkatá kyselina · Bezpečnostné upozornenie · Bezsmertnovit · Bezštrbinový spektrograf

bi 
Bielkovina · Bifenyl · Bimetal · Binárny diagram železo-uhlík · Bindheimit · Biodegradácia polymérov · Biodegradovateľný polymér · Bioenergetika · Bioetanol · Bioflavonoid · Biogénny prvok · Biochémia · Biokatalyzátor · Biologický informačný systém · Bioluminiscencia · Biomasa (energetika) · Bionafta · Biopalivo · Bioplast · Bioplyn · Biotín · Bisfenol A · Bisfenol A diglycidyléter · Bitúmen · Biuret · Bizmut

bl 
Blok (periodická tabuľka) · Blok d · Blok f · Blok g · Blok p · Blok s

bo 
Bočný reťazec · Bod ekvivalencie · Bod horenia · Bohdan Szyszkowski · Bohrium · Bohrov model atómu · Bohrov polomer · Bohuslav Brauner · Boj proti škodcom · Boltzmannova konštanta · Boltzmannova rovnica · Boridovanie · Boris Petrovič Nikoľskij · Bornit · Boseho-Einsteinov kondenzát · Botulotoxín · Boulangerit · Bournonit · Bowenova reakčná schéma · Boylov-Mariottov zákon

bó 
Bór

br 
Brandholzit · Branko Stanovnik · Brassinosteroid · Braytonov cyklus · Brent (ropa) · Brian Kobilka · Briketa · Brilantná čierna BN · Brilantná modrá FCF · Brilantná zelená BS · Britolit-(Y) · Brochantit · Bromid · Bromid bárnatý · Bromid boritý · Bromid draselný · Bromid fosforečný · Bromid fosforitý · Bromid hlinitý · Bromid kademnatý · Bromid kremičitý · Bromid lítny · Bromid ortutnatý · Bromid ortutný · Bromid rubídny · Bromid sodný · Bromid strieborný · Bromid vápenatý · Bromid zinočnatý · Bromovodík · Bronz · Brookit · Bróm · Brómované spomaľovače horenia · Brómtymolová modrá · Brucín · Brunírovanie · Brzdová kvapalina

bu 
Bulbokapnín · Burel · Bután

Zoznamy chemických článkov
Zoznam chemických článkov/C

Tento index bol automaticky vygenerovaný podľa tejto kategorizácie. Obsahuje 69 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

c- 
C-4 · C-koniec

ca 
Cahnov-Ingoldov-Prelogov R,S-systém · Calvinov-Bensonov cyklus · Camerolait · Canon BP-511A · Carl Auer von Welsbach · Carl Bosch · Carl Ferdinand Cori · Carl Wilhelm Scheele · Carnotov cyklus · Carnotove princípy

ce 
Celestín (minerál) · Celobióza · Celuloid · Celulóza (organická látka) · Cementácia (oceľ) · Cementit · Centraco · Ceruzit · Cervantit · Cetánové číslo

cé 
Cér · César Milstein · Cézium

ci 
Cinabarit · Ciničitan olovnatý · Cinnamaldehyd · Cis-trans izoméria · Citrát lítny · Citrát trisodný · Citrát trivápenatý · Citrát železito-amónny · Citrátový cyklus

cí 
Cín · Cínový mor

cl 
Claisenova-Tiščenkova reakcia · Claude-Louis Berthollet · Clausiusova nerovnosť

co 
Color Developing Agent 3 · Copiapit · Covellit

cr 
CRISPR · Cronstedtit

cu 
Cukor (sladidlo) · Curie (jednotka) · Curieho teplota · Curium

cy 
Cyklický adenozínmonofosfát · Cyklický GMP-AMP syntáza · Cyklický guanozínmonofosfát · Cyklický guanozínmonofosfát-adenozínmonofosfát · Cykloalkán · Cykloalkén · Cykloalkín · Cyklopamín · Cyklus purínových nukleotidov · Cyklus s predĺženou expanziou · Cyril Norman Hinshelwood · Cystationín · Cysteín · Cystín · Cytidín · Cytidíndifosfát · Cytidínmonofosfát · Cytidíntrifosfát · Cytokín · Cytozín

Zoznamy chemických článkov